Deividas Matulionis

Deividas Matulionis (g. 1963 m. rugsėjo 2 d. Lietuva) – diplomatas, ambasadorius, buvęs LR Ministro pirmininko kancleris.

Biografija 
1986 m. baigė Vilniaus universiteto Pramonės ekonomikos fakultetą. 1986–1991 m. VU EF Ekonominės teorijos katedros asistentas.

1991–1993 m. LR Užsienio reikalų ministerijos (URM) Šiaurės Europos šalių skyriaus vyresnysis specialistas, pirmasis sekretorius. 1993–1994 m. buvo LR laikinasis reikalų patikėtinis Estijos Respublikoje, 1994 m. LR ambasados Estijoje patarėjas, 1994–1995 m. LR ambasados Norvegijos Karalystėje patarėjas, 1995–1997 m. LR ambasados Danijos Karalystėje patarėjas.

1997–1998 m. – URM Šiaurės Europos šalių skyriaus vedėjas, 1998 m. LR URM Vakarų Europos šalių skyriaus vedėjas, 1998–2001 m. – LR Vyriausybės patarėjas tarptautinių santykių klausimais.

2001–2006 m. LR nepaprastasis ir įgaliotasis ambasadorius Danijos Karalystėje, Islandijos Respublikai, 2006–2007 m. LR URM Ekonominio saugumo politikos departamento direktorius, 2007–2009 m. LR URM valstybės sekretorius. 2009–2012 m. LR Ministro Pirmininko kancleris.

2012–2017 m. Lietuvos ambasadorius Vokietijoje.

2017–2018 m. Ministro pirmininko S. Skvernelio patarėjas tarptautiniais klausimais. 2018–2020 m. Vyriausybės vicekancleris. Nuo 2020 m. Lietuvos nuolatinis atstovas Šiaurės Atlanto Taryboje.

2011 m. žurnalo „Veidas“ rinkimuose paskelbtas Metų valstybės tarnautoju.

Vedęs, turi du vaikus. Moka anglų, vokiečių, rusų bei danų kalbas.

Nuorodos 
 Metų valstybės tarnautojas D. Matulionis svajojo tapti chemiku

Šaltiniai 

|-

|-

|-

Valstybės sekretoriai
Lietuvos ambasadoriai Danijoje
Lietuvos ambasadoriai Vokietijoje
LR Vyriausybės kancleriai
Metų valstybės tarnautojai
Lietuvos ambasadoriai prie NATO